CELEX: 62017CN0053
Language: sk
Date: 2017-02-02 00:00:00
Title: Vec C-53/17: Návrh na začatie prejudiciálneho konania, ktorý podal Fővárosi Törvényszék (Maďarsko) 2. februára 2017 – Bericap Záródástechnikai Cikkeket Gyártó Bt./Nemzetgazdasági Minisztérium

8.5.2017   
            
            
               SK
            
            
               Úradný vestník Európskej únie
            
            
               C 144/22
            
         Návrh na začatie prejudiciálneho konania, ktorý podal Fővárosi Törvényszék (Maďarsko) 2. februára 2017 – Bericap Záródástechnikai Cikkeket Gyártó Bt./Nemzetgazdasági Minisztérium
   (Vec C-53/17)
   (2017/C 144/28)
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Fővárosi Törvényszék
   
      Účastníci konania pred vnútroštátnym súdom
   
   
      Žalobkyňa: Bericap Záródástechnikai Cikkeket Gyártó Bt.
   
      Žalovaný: Nemzetgazdasági Minisztérium
   
      Prejudiciálne otázky
   
   
               1.
            
            
               Má sa článok 3 ods. 3 prílohy I nariadenia Komisie (ES) č. 800/2008 zo 6. augusta 2008 (1), konkrétne pododsek, ktorý znie: „Podniky, ktoré sa nachádzajú v jednom alebo niektorom inom z takýchto vzťahov prostredníctvom fyzickej osoby alebo skupiny fyzických osôb konajúcich spoločne, sa tiež považujú za prepojené podniky, ak sa podieľajú svojou činnosťou alebo časťou svojej činnosti na rovnakom relevantnom trhu alebo na priľahlých trhoch“, vykladať v tom zmysle, že podniky vykonávajúce činnosť na rovnakom trhu ako členovia globálnej skupiny podnikov, ktorú vlastní ta istá skupina vlastníkov, sú ako také a bez ohľadu na ďalšie okolnosti považované za „prepojené podniky“, pričom nie je potrebné skúmať, či medzi nimi skutočne existuje niektorý zo vzťahov uvedených v článku 3 ods. 3 prvom pododseku písm. a) až d) a či vykonávajú svoje činnosti na tom istom trhu na základe spoločnej dohody?
            
         
               2.
            
            
               Má sa v prípade zápornej odpovede na prvú otázku uvedený pododsek vykladať v tom zmysle, že z podnikov, ktoré vykonávajú svoju činnosť na tom istom trhu ako členovia globálnej skupiny podnikov vlastnené tou istou skupinou vlastníkov, sú za „prepojené podniky“ považované len podniky, ktoré medzi sebou majú niektorý zo vzťahov uvedených v článku 3 ods. 3 prvom podoseku písm. a) až d)?
            
         
      (1)  Nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) (Ú. v. EÚ L 214, 2008, s. 3).